Висенте Хербаси
Глави на антични богове

Превод от испански: Никола Инджов, 1998

chitanka.info

Все отсенките съм обзет

на камъните олтарни,

от тежестта на вековете

между капители осветени,

все съм под листа от лавър,

изплюти от минаващи ръце,

от глави на овце

под синьото зелено на смокини,

все до утринни скали,

от ластовици посивели

и от жени, изпращащи войници,

все съм в междуцарствие,

все във време на градове,

разрушени като облачни небеса,

все в тоя въздух на спаружени листа —

и все там, където прелетните птици

гнездят в очите на боговете.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.